
I. DATE GENERALE
Art. 1   
Scopul prezentei metodologii este de a reglementa procesul de constituire şi de alegere a structurilor şi funcţiilor de conducere la nivelul universităţii, al facultăţilor şi al departamentelor.

Art. 2  
Principiile care stau la baza procesului de stabilire şi de alegere a structurilor şi funcţiilor de conducere sunt următoarele:
a) principiul legalităţii;
b) principiul răspunderii publice;
c) principiul autonomiei universitare;
d) principiul transparenţei;
e) principiul respectării drepturilor şi libertăţilor membrilor comunităţii universitare;
f) principiul asigurării egalităţii de şanse şi nediscriminării;
g) principiul respectării normelor etice şi deontologice;
h) principiul participării studenţilor în luarea deciziilor.

Art. 3  
(1) Structurile de conducere în cadrul Universității Naționale de Arte din Bucureşti sunt:
a) senatul universitar şi consiliul de administraţie, la nivelul universităţii;
		b) consiliul facultăţii;
		c) consiliul departamentului;
		d) consiliul pentru studiile universitare de doctorat;
		e) consiliul şcolii doctorale.
(2) Funcţiile de conducere sunt următoarele:
a) Rectorul, prorectorul, directorul general administrativ – la nivelul universităţii;
b) decanul, prodecanul – la nivelul facultăţii;
c) directorul de departament – la nivelul departamentului; 
d)directorul şcolii doctorale, funcţie asimilată cu cea de director de departament;
e)director al CSUD, funcţie asimilată cu cea de prorector.
(3) Funcţiile de conducere prevăzute la alin. (2) reprezintă funcţii în domeniul didactic, a căror îndeplinire nu presupune prerogative de putere publică.
(4) Funcţiile  de conducere prevăzute în prezenta metodologie nu se cumulează.

Art. 4   
(1) În structurile și în funcțiile de conducere ale universității se desemnează membri reprezentativi ai corpului didactic, cu prestigiu științific și didactic, autoritate morală și aptitudini manageriale. Pot fi aleși în structurile și în funcțiile de conducere numai membrii personalului didactic și de cercetare titulari.
(2) Nu pot ocupa funcții de conducere persoanele condamnate penal definitiv pentru săvârşirea cu intenţie a unei infracţiuni pentru care nu a intervenit reabilitarea, persoanele care se găsesc sub incidenţa unor sancţiuni disciplinare sau sancţiuni pentru abateri de la etică universitară şi de la bună conduită în cercetare științifică și persoanele care au  fost agent/colaborator al poliției politice (Anexa 4).

Art. 5   
(1) Durata mandatului structurilor și funcțiilor de conducere este de 5 (cinci) ani. Calitatea de titular a unei funcții de conducere sau membru în structurile de conducere se pierde ca urmare a încetării calității de titular, în sensul prevăzut de art. 199 din Legea nr. 199/2023. Pentru studenți, mandatul încetează odată cu încetarea calității de student.
(2)  Mandatul noilor funcții de conducere, precum și cel al structurilor de conducere încep de la data validării alegerii acestora în Senatul Universității, cu condiția ca vechile mandate să fie încheiate.              
(3) Mandatul Rectorului începe odată cu confirmarea prin Ordinul de numire emis de Ministerul Educației. 
(4) Până la această dată, activitatea de conducere este realizată de structurile în funcție la data alegerilor.


Art. 6 
Procesul de stabilire şi de alegere a structurilor şi funcţiilor de conducere se organizează în conformitate cu prevederile art. 131 alin. (3) din Legea învățământului superior nr. 199/2023, procedura de stabilire şi de alegere a structurilor şi funcţiilor de conducere la nivelul universităţii, al facultăţilor şi al departamentelor trebuie să  respecte principiul reprezentativităţii pe facultăţi, departamente, conform  Cartei universitară.

Art. 7   
Calendarul alegerilor structurilor de conducere se aprobă de către Senatul Universității înainte cu minim 15 (cincisprezece) zile de desfășurarea alegerilor. 

Art. 8  
(1) Alegerea directorului de departament, a consiliului departamentului și a reprezentanților departamentului în consiliul facultății și în Senat, se organizează la nivelul departamentului.
(2) Odată cu desfășurarea alegerilor se desemnează la nivelul departamentului o comisie de numărare a voturilor, formată din 3 (trei) membri, din care fac parte persoane care nu candidează, totodată desemnându-se și secretarul şedinţei.
(3) Alegerea Rectorului UNArte se organizează  în circumscripții electorale la nivel de facultate.
(4) Departamentul pentru Pregătirea Personalului Didactic votează în cadrul Facultății de Arte Decorative și Design, iar Școala Doctorală în cadrul Facultății de Istoria și Teoria Artei. 
(5) În cazul vacantării, pe parcursul duratei mandatului, a unei funcții de conducere sau a unui loc în structurile de conducere ale universității, se procedează la alegeri parțiale pentru ocuparea funcției vacante, ori a locului vacant, potrivit prezentei Metodologii, în termen de cel mult 3(trei) luni de la data vacantării. Procedura pentru alegerile parţiale este similară alegerilor la termen. În perioada vacanțelor universitare, termenul prevăzut mai sus se suspendă.





INCOMPATIBILITĂȚI ȘI CONFLICTE DE INTERESE PENTRU OCUPAREA FUNCȚIILOR ȘI STRUCTURILOR  DE CONDUCERE

Art. 9     
Incompatibilitatea poate apărea în următoarele situaţii:
a) situaţia în care o persoană deţine sau exercită în cumul funcţiile de conducere de rector, de prorector, de decan, de prodecan, de director de departament sau de director de unitate de cercetare-dezvoltare, proiectare sau microproducţie, de director de filială/extensie universitară sau funcţia de preşedinte al Senatului Universitar şi o funcţie de conducere prevăzută la art. 131 alin. (2) din Legea Învățământului Superior;
b) situaţia în care o persoană deţine sau exercită una dintre funcţiile de conducere de rector, de prorector, de decan, de prodecan, de director de departament sau de director de filială/extensie universitară şi este numită sau aleasă în funcţia de ministru, secretar de stat, primar, viceprimar sau de preşedinte al consiliului judeţean;
c) situaţia în care un ordonator de credite din cadrul unei instituţii de învăţământ superior deţine sau exercită, în paralel, o altă funcţie în calitate de ordonator de credite al unei instituţii publice centrale sau locale;
d) situaţia în care o persoană deţine în cumul calitatea de membru în consiliul de administraţie al instituţiei de învăţământ superior de stat şi calitatea de asociat sau acţionar la o societate comercială înfiinţată de instituţia de învăţământ superior de stat în condiţiile art. 16 alin. (1) din Legea Învățământului Superior.

Art. 10    
Conflictul  de interese poate apărea în  următoarea situaţie: ocuparea concomitentă de funcţii de către persoanele care se află în relaţie de soţi, afini şi rude până la gradul al III-lea inclusiv, astfel încât fiecare să se afle faţă de celălalt într-o poziţie directă de conducere, control, autoritate sau evaluare instituţională la orice nivel și în aceeaşi instituţie de învăţământ superior.



Art. 11    
În cazul existenţei unei situaţia de incompatibilitate/conflict de interese, titularul funcției de conducere este obligat să ia măsurile care se impun în termen de cel mult 15 (cincisprezece) zile de la data luării la cunoştinţă. Dacă situaţia nu poate fi soluţionată, alegerile se invalidează de către Biroul Electoral Universitar, urmând să se organizeze noi alegeri.

Art. 12   
În cazul în care relaţiile de incompatibilitate/conflict de interese apar pe parcursul mandatului, în termen de 15 (cincisprezece) zile de la data apariţiei, se va notifica în scris conducerea UNArte cu privire la modalitatea de soluţionare a acestora. Dacă situaţia nu poate fi soluţionată, se vor organiza noi alegeri.

MODALITATEA DE VOT

Art. 13 
(1) Alegerile se fac pe bază de vot universal, direct şi secret. Orice încălcare a acestui principiu trebuie adusă de îndată la cunoștința comisiei electorale centrale a universității, care va lua măsurile impuse de situație, conform legii.
(2) Au drept de vot personalul didactic și de cercetare din cadrul universității, având calitatea de titular și studenții. 
(3) Cvorum de prezență: 
· alegerile pentru o structură de conducere sau pentru ocuparea unei funcții de conducere sunt valabile dacă sunt prezenți cel puțin 2/3 (doi din trei) dintre electorii de la nivelul structurii.
· în cazul neîntrunirii cvorumului de prezență prevăzut mai sus, se organizează în termen de cel mult 3 (trei) zile un nou tur de scrutin, fără a mai fi necesară îndeplinirea cvorumului. Un nou tur de scrutin se organizează și în situația în care pentru un loc eligibil există mai mulți candidați care obțin același număr de voturi, caz în care la noul tur participă candidații aflați la paritate.
(4)  Cvorum de vot:
· sunt declarate alese  în consiliile departamentelor, consiliile facultăților și în Senatul Universității, în ordinea descrescătoare a numărului de voturi până la completarea locurilor eligibile, persoanele care obțin majoritatea voturilor exprimate de electorii prezenți. 
· pentru funcția de Rector și director de departament trebuie obținut un procent de 50% + 1 din totalul voturilor valide.

Art. 14  
(1) Buletinele de vot (Anexa 1) se tipăresc la solicitarea Biroului Electoral al Universității și se predau secretarului ședinței de alegeri/președintelui secției de votare pe baza de proces-verbal,  în ziua desfășurării alegerilor. Numărul acestora este cu 10% mai mare decât numărul persoanelor cu drept vot. Ordinea candidaţilor pe buletinul de vot este cea alfabetică.
(2) Modalitatea concretă de vot constă în completarea cu „X” în pătratul din dreptul numelui candidatului. Votul se consideră valid dacă în interiorul fiecărui buletin se aplică semnul „X” pentru cel puţin un candidat şi cel mult numărul de candidaţi atribuit fiecărui program de studiu. 
(3)  Buletinele de vot sunt nule:
- dacă nu este aplicat „X” pentru niciun candidat din listă;
- dacă este aplicat „X” pentru mai mulţi candidaţi din listă decât numărul atribuit fiecărei program de studiu.
- dacă pe buletinul de vot sunt înscrieri realizate de votant;
- dacă „X” este aplicat complet în afara pătratelor aferente numelor candidaţilor.

Art. 15    
Desfășurarea adunării de alegeri este consemnată într-un proces-verbal (Anexa 2), întocmit de secretarul ședinței care menționează cvorumul de prezență, rezultatele votării și numele celui ales/celor aleși. La procesul-verbal se atașează buletinele de vot și listele de prezență cu semnături care se vor preda Biroului Electoral al Universității pentru verificarea procedurii și înaintarea lor către Senatul Universității în vederea validării.

Art. 16  
Reprezentanţii studenţilor sunt aleşi prin vot universal, direct şi secret al studenţilor, conform principiului de reprezentare stabilit în Carta universitară și a Regulamentului de alegere a reprezentanților studenților în structurile de conducere ale UNArte. Studenţii vor prezenta Biroului Electoral Central un proces verbal al şedinţei de alegeri care va conţine data de desfăşurare precum și un tabel cu numele, prenumele, CNP-ul, departamentul din care fac parte  și semnăturile de prezenţă ale fiecărui participant conform modelului din (Anexa 5). Alegerea reprezentanților studenților în consiliul facultății poate avea loc odată cu cea pentru reprezentanții studenților în Senatul Universității.

Art. 17   
Procesele-verbale, buletinele de vot, listele de prezență și dosarele de candidatură se vor arhiva pe o durată de 5 (cinci) ani.



II.  ALEGERI LA NIVELUL DEPARTAMENTELOR 


Art. 18 
(1) La nivelul departamentului, directorul de departament şi membrii consiliului departamentului sunt aleşi prin vot universal, direct şi secret al tuturor cadrelor didactice şi de cercetare titulare, în cadrul aceleași ședințe.
(2) Consiliul departamentului este constituit din 3 membri, cadre didactice titulare.

Art. 19 
(1) Pentru funcţia de director pot candida cadrele didactice şi cercetătorii titulari din cadrul departamentului respectiv, cei care nu au contractul de muncă suspendat .
(2)  Candidaturile pentru funcția de director de departament se depun la Registratura UNArte, în termenul prevăzut în calendar, urmând ulterior a fi predate Biroului Electoral al Universităţii pentru verificarea îndeplinirii condițiilor impuse de legislația în vigoare. 
(3)  Dosarul de candidatură pentru funcția de director departament cuprinde: 
a) declaraţia de candidatură (Anexa 3); 
b) plan managerial (indicându-se resursele materiale, umane, financiare) semnat și datat;
c) curriculum vitae Europass, însoțit de dovezi edificatoare, semnat și datat;   
d) declaraţia pe proprie răspundere privind: incompatibilitatea/conflictul de interese, mențiunea că nu a săvârșit fapte pentru care a fost condamnat penal definitiv pentru înfăptuirea cu intenție a unei infracțiuni pentru care nu a intervenit reabilitarea prevăzută de Legea nr. 199/2023 și cea privind veridicitatea actelor depuse la dosar, din care să rezulte că nu a fost agent/colaborator al poliției politice și că nu se află sub incidenţa unor sancţiuni disciplinare sau sancţiuni pentru abateri de la etică universitară şi de la bună conduită în cercetare stiințifică (Anexa 4).

Art. 20 
Candidaturile pentru funcţia de membru al consiliului departamentului se anunţă prin declaraţia de candidatură depusă la secretariatul departamentului în termenul stabilit conform calendarului aprobat în Senatul Universității  şi se fac publice prin afişare la sediul departamentului.

Art. 21  
Desfăşurarea şedinţei de alegeri a conducerii departamentului:
a)  Şedinţa va începe cu prezentarea raportului de activitate pentru mandatul care a expirat;
b) Se anunţă candidaturile depuse pentru funcţia de director şi pentru calitatea de membru al consiliul departamentului;
c) Se procedează la distribuirea buletinelor de vot, fiecare persoană cu drept de vot primind un buletin pentru alegerea directorului departamentului şi un buletin pentru alegerea membrilor consiliului departamentului;
d) Este desemnat director al departamentului candidatul care a întrunit 50% + 1 din numărul voturilor valabil exprimate. Dacă aceasta nu se poate realiza din primul tur de scrutin, se va proceda, în cadrul aceleiaşi şedinţe, la organizarea celui de-al doilea tur de scrutin.
e) Dacă se obţine un număr egal de voturi, va fi convocat decanul facultăţii pentru departajare, votul acestuia fiind hotărâtor.
f) Sunt desemnaţi membri ai consiliului departamentului persoanele care au întrunit cele mai multe voturi. În caz de egalitate, se va proceda, în cadrul aceleiaşi şedinţe, la organizarea unui al doilea tur de scrutin pentru poziţiile rămase neocupate.
g) Imediat după încheierea ședinței de alegeri, secretarul înaintează Biroului Electoral al Universităţii documentele ședinței pentru verificarea respectării procedurii de alegeri. Ulterior, Biroului Electoral al Universităţii va înainta un raport Senatului Universității în vederea validării rezultatului alegerilor. 

Art. 22 
Dispozițiile prezentei secțiuni se aplică, prin asemănare, consiliului școlii doctorale și directorului școlii doctorale și se completează cu reglementările speciale.

Art. 23 
(1) Consiliul şcolii doctorale se stabileşte prin votul universal, direct şi secret al conducătorilor de doctorat, respectiv al studenților doctoranzi din cadrul şcolii  doctorale . Studenţii doctoranzi au un reprezentant în cadrul consiliului.
(2) Au dreptul de a fi aleşi ca membri în consiliul şcolii doctorale persoanele care au calitatea de conducător de doctorat în cadrul şcolii doctorale, cu condiția de a nu  cumula această funcție în cadrul UNArte.

Art. 24 
Directorul departamentului este membru de drept în consiliul departamentului/consiliul școlii doctorale.


III.  ALEGERI LA NIVELUL CONSILIUL FACULTĂŢII ŞI  SENATULUI UNIVERSITĂȚII

Art. 25 
(1) Senatul Universității  și  consiliul facultăţii este compus din cel mult 75% personal didactic şi de cercetare titular şi din cel puțin 25% reprezentanţi ai studenţilor.
(2) Procedura de alegere a consiliului facultăţii/Senatului Universității se bazează pe principiul reprezentativităţii.
(3) Norma de reprezentare a departamentelor în consiliul facultății și în Senatul Universității  se stabileşte proporţional cu numărul de membri ai acestora. 
(4) Numărul efectiv de membri în consiliile profesorale se stabileşte proporţional cu numărul  cadrelor didactice titulare, într-o proporţie de 40% din efectivul cadrelor didactice titulare, dar nu mai mult de 5 (cinci) cadre didactice pentru o specializare. Toate specializările acreditate din universitate trebuie să aibă cel puţin un reprezentant la nivelul consiliului profesoral. Studenţii, reprezentanți ai fiecărei specializări, constituie cel puțin 25% din componenţa consiliului profesoral, conform principiului de reprezentare stipulat în Carta universitară.
(5) Numărul reprezentanţilor facultăţilor în Senatul Universității se stabileşte într-o proporţie de 40% din efectivele de titulari, dar nu mai mult de 5 (cinci) cadre didactice pentru o specializare. Toate specializările acreditate din universitate trebuie să aibă cel puţin un reprezentant la nivelul Senatului Universității. Studenţii, reprezentanți ai fiecărei specializări, constituie  cel puțin 25% din componenţa Senatului Universității, conform principiului de reprezentare stipulat în Carta universitară.
(6) Departamentele cu un număr mai mare de 150 studenţi, vor avea dreptul la 2 (doi) reprezentanţi în consiliul profesoral și în Senatul Universității.
(7) Persoanele care candidează pentru un mandat în consiliul facultăţii/Senatul Universității, îşi depun candidaturile la departamentele unde sunt titulare, conform calendarului aprobat de Senatul Universității.
(8) Candidaturile pentru obţinerea unui mandat în consiliul facultăţii/Senatul Universității sunt uninominale pe liste atât pentru cadrele didactice, cât şi pentru studenţi. Înainte de desfășurarea alegerilor, pe baza datelor certe de la Direcția Resurse Umane și secretariatele facultăților, se va stabili numărul de reprezentanți în consiliul facultăţii/Senatul Universității, conform principiului de reprezentare stipulat în Carta universitară. Numărul stabilit se va transmite spre luarea la cunoștință a departamentelor. Sunt admişi ca membri ai consiliului profesoral/Senatului Universității, candidaţii cu cel mai mare număr de voturi conform normelor de reprezentare cuprinse în Carta universitară.

Art. 26  
În cazul în care mandatul de decan  încetează, conducerea consiliului facultăţii este acordată unui cadru didactic cu prestigiu profesional, având funcţia de decan interimar, prin votul membrilor consiliului profesoral, în intervalul de la alegerea noului consiliu profesoral şi până la numirea noului decan.

Art. 27  
După alegeri, Senatul Universității îşi va alege prin vot secret un preşedinte care va conduce şedinţele Senatului şi îl va reprezenta în raporturile cu Rectorul.


IV. ALEGEREA  RECTORULUI

Art. 28 
(1) La alegerile pentru funcţia de Rector poate candida orice persoană recunoscută ca personalitate artistică, ştiinţifică sau academică în ţară şi/sau în străinătate, şi care face dovada acestei calităţi cu documente puse la dispoziţia Senatului Universității.
a) Mandatul de Rector este de 5 (cinci) ani. O persoană nu poate ocupa funcţia de Rector la aceeaşi instituţie de învăţământ superior mai mult de două mandate;
b) În calculul numărului maxim de mandate se iau în considerare şi mandatele de 5 (cinci) ani incomplete, întrerupte în urma demisiei, demiterii sau suspendării.
(2) Dosarul de candidatură cuprinde:
a) declarația de candidatură (Anexa 3);
b) curriculum vitae Europass, însoţit de dovezi edificatoare, semnat și datat;
c) plan managerial (indicându-se resursele materiale, umane, financiare), semnat și datat;
d) declaraţia pe proprie răspundere privind: incompatibilitatea/conflictul de interese, mențiunea că nu a săvârșit fapte pentru care a fost condamnat penal definitiv pentru înfăptuirea cu intenție a unei infracțiuni pentru care nu a intervenit reabilitarea prevăzută de Legea nr. 199/2023 și cea privind veridicitatea actelor depuse la dosar, din care să rezulte că nu a fost agent/colaborator al poliției politice și că nu se află sub incidenţa unor sancţiuni disciplinare sau sancţiuni pentru abateri de la etică universitară şi de la bună conduită în cercetare stiințifică (Anexa 4).
e) declarație pe propria răspundere care atestă respectarea prevederilor art.138 alin (5) și (6) din Legea Învățământului Superior (că nu a fost rector la aceeași instituție mai mult de 2 (două) mandate de 5 (cinci) ani, se iau în considerare și mandatele de 5 (cinci) ani incomplete, întrerupte în urma demisiei, demiterii sau suspendării);
f) opis privind documentele depuse.
(3) Depunerea candidaturii înregistrată se va face la Biroul Electoral al Universităţii cu menţiunea „pentru Senat", cu cel puțin 10 (zece) zile înainte de data alegerilor. 
(4) Biroul Electoral al Universității va verifica întrunirea de către candidați a cerințelor legale și regulamentare.
(5) Senatul Universitar nou ales se întruneşte în şedinţă în termen de cel mult 5 (cinci) zile de la încheierea termenului de depunere a candidaturilor, pentru luarea la cunoștință a  candidaturilor.

Art. 29   
Candidaţii pentru ocuparea funcţiei de Rector pot să-şi promoveze planul managerial propus, prin afişarea într-un loc vizibil în cadrul universităţii, pe site-ul universităţii, prin transmitere pe mail etc. cu cel puțin 10 (zece) zile înainte de data alegerilor.

Art. 30  
În situaţia  în care există sesizări formulate în scris către Senatul Universității cu privire la fapte care încalcă prevederile prezentului regulament, referitoare la desfăşurarea campaniei electorale, Senatul se întruneşte în şedinţă extraordinară pentru soluţionarea plângerii.

Art. 31 
(1) În situaţia în care nu se îndeplinesc condiţiile de participare la scrutin, Senatul Universității dispune, în termen de 7 (șapte) zile, reluarea întregii proceduri de organizare şi desfăşurare a alegerilor, fără a se permite înscrierea altor candidaţi. În această etapă, funcţia revine primului clasat în ordinea numărului de voturi.
(2) Scrutinul se desfăşoară în termen de maximum 30 (treizeci) de zile calendaristice de la data publicării hotărârii Senatului Universității de reluare a alegerilor. 

Art. 32 
După încheierea scrutinului şi centralizarea rezultatelor, Biroului Electoral al Universității înaintează Senatului Universității procesul-verbal impus de lege cu rezultatele pentru validare. 

Art. 33  
Pentru emiterea ordinului ministrului de numire a Rectorului validat de Senatul Universității  se vor înainta documentele solicitate conf. art. 38 din Ordinul Ministerului Educației  nr. 6227/2023.

Art. 34 
(1) În vederea organizării și desfășurării concursului public al Rectorului, Senatul Universitar nou ales are următoarele atribuții:
a) elaborează şi aprobă metodologia de avizare, de selecţie şi de recrutare a Rectorului;
b) stabileşte o comisie de selecţie şi de recrutare, care este și comisia de concurs, formată din 12 (doisprezece) membri;
(2) Comisia de selecţie şi de recrutare prevăzută la art. 34 lit. b. este formată în proporţie de 50% din membri ai universității, şi în proporţie de 50% din personalităţi ştiinţifice şi academice din afara instituţiei de învăţământ superior, din ţară şi din străinătate, numite de către Senatul Universității. 
(3) Comisia de selecţie şi de recrutare cuprinde: un reprezentant al studenţilor sau un absolvent al instituţiei de învăţământ superior, desemnat de către studenţii din Senatul Universitar, conform Cartei universitare, şi reprezentantul salariaților cadrelor didactice, în calitate de observator. 
(4) La concursul de ocupare a funcţiei de Rector pot participa persoane cu prestigiu profesional din ţară şi din străinătate care, pe baza audierii în plenul Senatului Universitar nou ales, au obţinut avizul de participare la concurs din partea acestuia.

Art. 35  
Rectorul, confirmat de Ministrul Educaţiei, numeşte prorectorul, pe baza consultării Senatului Universității. 

Art. 36  
(1) Durata mandatelor  prorectorului se stabilesc prin Carta universitară.
(2) Durata mandatului de prorector este condiționată de durata mandatului Rectorului. În cazul încetării mandatului de rector înaintea termenului prevăzut de lege, mandatul prorectorului este condiționat prin declarație scrisă de susținere a planului managerial al noului Rector.

V. PROCEDURĂ DE SELECȚIE  A DECANILOR, DESEMNAREA PRODECANILOR
Art. 37  
Rectorul confirmat organizează concurs public de selecţie a decanilor. La concurs pot participa persoane cu studii de specialitate în domeniul artelor vizuale, care deţin titlul ştiinţific de doctor în unul dintre domeniile în care sunt acreditate sau autorizate provizoriu programele de studii pe care le gestionează facultatea. 

Art. 38  
Rectorul va emite o decizie care va cuprinde numirea comisiei de concurs și calendarul desfășurării concursului.

Art.39   Comisia de concurs, numită de către Rector este compusă din 3 (trei) cadre didactice titulare din cadrul universității, preşedintele comisiei fiind Rectorul. 


Art. 40 
(1) Anunţul privind organizarea concursului pentru ocuparea funcţiei de decan se publică cu cel puţin 10 (zece) zile înainte de data desfăşurării concursului, prin următoarele modalităţi: pe pagina principală web a Universităţii Naţionale de Arte Bucureşti (unarte.org) și în incinta universităţii la loc vizibil.
(2) Anunțul cuprinde  următoarele informaţii:
a) descrierea și atribuțiile funcţiei;
b) conținutul dosarului de candidatură (conf. art. 42);
c) adresa la care trebuie depus dosarul de candidatură;
d) calendarul concursului.

Art. 41     
Înscrierea la concurs începe din ziua publicării anunţului pe site-ul universităţii şi se încheie cu 5 (cinci) zile calendaristice înainte data stabilită pentru avizare în consiliului facultăţii.

Art. 42   
(1)  Dosarul de candidatură conţine următoarele documente:
a) declarația de candidatură (Anexa 3);
b) act de identitate;
c) copii  ale actelor de studii universitare (licență, master, doctorat);
d) plan managerial (indicându-se resursele materiale, umane, financiare) semnat și datat;
e) curriculum vitae Europass, însoţit de dovezi edificatoare, semnat și datat;
f) dovada provenienței dintr-o instituție de învățământ superior sau facultate de profil din țară sau străinătate;
g) declaraţia pe proprie răspundere privind: incompatibilitatea/conflictul de interese, mențiunea că nu a săvârșit fapte pentru care a fost condamnat penal definitiv pentru înfăptuirea cu intenție a unei infracțiuni pentru care nu a intervenit reabilitarea prevăzută de Legea nr. 199/2023 și cea privind veridicitatea actelor depuse la dosar, din care să rezulte că nu a fost agent/colaborator al poliției politice și că nu se află sub incidenţa unor sancţiuni disciplinare sau sancţiuni pentru abateri de la etică universitară şi de la bună conduită în cercetare stiințifică (Anexa 4);
h) alte documente care atestă experienţa şi performanţele didactice, ştiinţifice şi manageriale;
i) toate documentele se vor prezenta și în original pentru veridicitate.
(2)   Dosarul înregistrat se depune la Biroul Electoral al Universității spre verificare.

Art. 43
Consiliul facultăţii evaluează competenţelor profesionale şi manageriale ale candidaţilor pe baza documentelor justificative aflate la dosar şi decide numărul de candidaţi care vor fi avizaţi pentru participarea la concurs.

Art. 44  
În situaţia în care nu se depun minim 2 (două) candidaturi, Rectorul declanşează procedurile de organizare a unui nou concurs. Dacă nici în a doua sesiune de înscrieri nu se înscriu 2 (doi) candidaţi, examenul se desfăşoară cu un singur candidat. 

Art. 45 
(1) Comisia de concurs va organiza  interviul, având ca scopuri principale:
a) verificarea nivelului de cunoaştere a legislaţiei în vigoare referitoare la sistemul de învăţământ şi la mecanismele de finanţare a învăţământului, care să evidenţieze calităţile manageriale ale candidaţilor;
b) verificarea nivelului de cunoaştere şi acceptare a programului managerial al Rectorului şi de identificare a corelaţiei cu programul managerial al candidatului pentru nivelul facultăţii;
c) identificarea preocupărilor candidaţilor de a respecta principiile eticii şi deontologiei profesionale universitare, de a implementa reguli şi proceduri pentru buna funcţionare a tuturor programelor de studii, de a crea un climat favorabil performanței în învăţământ şi cercetare ştiinţifică, precum şi alte aspecte pe care comisia le consideră necesare.
(2) În baza criteriilor prevăzute la art. 45 alin.1, comisia desemnează decanul. În cazul în care nu corespund cerințelor, pot respinge motivat toate candidaturile pentru funcția de decan avizate de consiliul facultății.
(3)  Rezultatul final al concursului este validat de Senatul Universitar la propunerea Rectorului.
(4) Pe baza rezultatului interviului şi al validării acestuia de către Senatul Universitar, Rectorul decide întreprinderea demersurilor în vederea numirii pe post a noului decan.
(5) După numirea decanului de către Rector, acesta îşi desemnează prodecanul.
(6) Durata mandatului de prodecan este condiționată de durata mandatului decanului. În cazul încetării mandatului de decan înaintea termenului prevăzut de lege, mandatul prodecanului este condiționat  prin declarație scrisă de susținere a planului managerial al noului decan.

Art. 46   
În cazul vacantării funcţiei de decan, Rectorul organizează un nou concurs în cel mult 3 (trei) luni de la vacantare.

VI. ALEGEREA  DIRECTORULUI  GENERAL ADMINISTRATIV

Art. 47
(1) Postul de director general administrativ se ocupă prin concursul organizat de către consiliul de administraţie al UNArte.
(2) Din comisie face parte, în mod obligatoriu, un reprezentant al Ministerului Educaţiei. Preşedintele comisiei de concurs este Rectorul universității.
(3) Validarea concursului se face de către Senatul Universitar, iar numirea pe post se realizează de către Rector.
(4)  Este menținut în funcție pe baza acordului scris de susținere a planului managerial a noului Rector.  





Prezenta metodologie a fost aprobată de Senatul Universității la data de:                   



R e c t o r,
prof. univ. dr. Bălescu Cătălin-Mihai
























ANEXA 1
										Nr........./.................

DECLARAȚIE  DE  CANDIDATURĂ
pentru ocuparea unei funcții



Subsemnatul/a...............................................................................................................grad didactic..................................................................titular în cadrul Departamentului .............................................................................................................................................. din cadrul Facultății ........................................................................................................a UNArte, în termenul prevăzut în calendarul de organizare și desfășurare a alegerilor structurilor de conducere, aprobat în Senatul Universității, depun prezenta

declarație de candidatură

prin care arăt că îmi depun candidatura pentru.................................................................
Declar că am cunoștință de îndatoririle aferente calității pentru care candidez, pe care mă oblig a le îndeplini corespunzător în cazul în care voi fi ales.
Am depus prezentul formular în dublu exemplar, dintre care unul mi-a fost restituit.


   Semnătura, 
....................................................










ANEXA 2
                                                                                                                        Nr........./.................



DECLARAȚIE  DE  CANDIDATURĂ 
pentru membru în structurile de conducere al UNArte

Am primit originalul, astăzi, data de ...............................................


Subsemnatul/a..............................................................................................................grad didactic..................................................................titular în cadrul Departamentului .............................................................................................................................................. din cadrul Facultății ........................................................................................................a UNArte, în termenul prevăzut în calendarul de organizare și desfășurare a alegerilor structurilor de conducere, aprobat în Senatul Universității, depun prezenta

declarație de candidatură

prin care arăt că îmi depun candidatura pentru.................................................................
Declar că am cunoștință de îndatoririle aferente calității pentru care candidez, pe care mă oblig a le îndeplini corespunzător în cazul în care voi fi ales.
Am depus prezentul formular în dublu exemplar, dintre care unul, purtând viza de primire a Secretarului departamentului, mi-a fost restituit 1 (un) exemplar.


   Semnătura, 
                                                                                                    .........................






ANEXA 3


Facultatea de ……………………………………….
Departamentul …………………………………..									

MODEL DE PROCES-VERBAL DE VOTARE

privind alegerea pentru ……………………………………………. (obiectul sesiunii de alegeri)
încheiat astăzi …………………….….


I. Prezență la vot:
Au fost prezenți un număr de .......................cadre didactice titulare cu drept de vot dintr-un total de .......................
Se constată îndeplinirea/neîndeplinirea condițiilor de cvorum de cel puțin 2/3 din electori de la nivelul structurii stabilite prin Metodologia de alegere a structurilor de conducere.

II. Candidaturile depuse pentru funcția de ………………………………………………..:
1. …………………………………………………………………………………….............
2. …………………………………………………………………………………….............
3. …………………………………………………………………………………….............

III. Candidaturile depuse pentru membru în  ………………………………………………..:
1. …………………………………………………………………………………….............
2. …………………………………………………………………………………….............
3. …………………………………………………………………………………….............
4. …………………………………………………………………………………….............
5. …………………………………………………………………………………….............

IV. Modalitatea de votare: 
Modalitatea concretă de vot constă în completarea cu "x" în pătratul din dreptul numelui candidatului. Votul se consideră valid, dacă în interiorul fiecărui  buletin se aplică semnul „x"pentru cel puţin un candidat şi cel mult numărul de candidaţi atribuit fiecărui program de studiu. 
Buletinele de vot sunt nule:
· dacă nu este aplicat „x" pentru nici un candidat din listă;
· dacă este aplicat „x" pentru mai mulţi candidaţi din listă, decât numărul atribuit fiecărei program de studiu.
· dacă pe buletinul de vot sunt înscrieri realizate de votant;
· dacă „x" este aplicat complet în afara pătratelor aferente numelor candidaţi.

Se supune la vot, apoi începe procedura de numărare a voturilor.

V. Rezultatul votării pentru funcția de …………………………………………………:

Numele și prenumele persoanei care a candidat	voturi pentru		voturi împotrivă	
1. …………………………………………	……………..		………………..
2. …………………………………………	……………..		…………..........
3. …………………………………………	……………...		…………..........

A fost desemnat/declarat ales candidatul ………………………………………………….. cu un număr de …………. voturi pentru.

VI. Rezultatul votării pentru membrii în …………………………………………………………………………………….……

Numele și prenumele persoanei care a candidat	voturi pentru		voturi împotrivă	
1. …………………………………………	……………..		………………..
2. …………………………………………	……………..		…………..........
3. …………………………………………	……………...		…………..........
4. .………………………………………… 	……………...		………………..
5. .………………………………………… 	……………...		………………..

A fost desemnat/declarat ales candidatul/candidații:
1. ……………………………………… cu un număr de …………. voturi pentru
2. ……………………………………… cu un număr de …………. voturi pentru
3. ……………………………………… cu un număr de …………. voturi pentru
4. ……………………………………… cu un număr de …………. voturi pentru
5. ……………………………………… cu un număr de …………. voturi pentru

Prezentul proces-verbal are atașat:
· Listele de prezență cu semnătura celor prezenți;
· Buletinele de vot cu voturile exprimate și buletinele nefolosite.


Comisia de alegeri:
Președinte: ……………………………………………………………. (nume în clar/semnătură)
Membri: ………………………………………………………… …… (nume în clar/semnătură)
……………………………………………………………… ………… (nume în clar/semnătură
………………………………………………………………………… (nume în clar/semnătură)




ANEXA 4             


DECLARAȚIE PE PROPRIA RĂSPUNDERE



Subsemnatul/a.................................................................................................................... grad didactic...............................................................................................titular în cadrul Departamentului …………………………………….............. din cadrul Facultății .........................................................a UNArte, 
Declar pe propria răspundere că:

· Nu mă aflu în nici o situație de incompatibilitate/conflict de interese prevăzută de  Legea Invățământului Superior nr.199/2023 ;

· Nu am fost condamnat/ă penal definitiv pentru săvârşirea cu intenţie a unei infracțiuni pentru care nu a intervenit reabilitarea, conform art. 201 (7) din Legea Invățământului Superior nr.199/2023;


· Nu am fost agent/colaborator al poliției politice (OUG 24/2008 art. 3 lit. s) ; 
· Nu mă aflu sub incidenţa unor sancţiuni disciplinare sau sancţiuni pentru abateri de la etică universitară şi de la bună conduită în cercetare științifică ;

·  Informațiile din dosarul de candidatură sunt veridice și în conformitate cu datele reale;




Data.....................................					Semnatura..............................




ANEXA 5


Model tabel alegeri reprezentanţi studenţi


Facultatea	
Departamentul	
	Nr. crt.
	Numele şi prenumele
	CNP
	Semnătura de prezență

